Diari Oficial de la Generalitat Valenciana


Sumari del DOGV 3750, del 16-05-2000 (2000/3059)

Notificació a l'interessat de la resolució del recurs ordinari amb el número de referència interna R-117/1999. (Expedient número 46/1E/0739/1994/250).
------------------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3059


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a l'interessat de la resolució del recurs ordinari amb el número de referència interna R-117/1999. (Expedient número 46/1E/0739/1994/250). [2000/F3059]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Fermín Auñón Aroca, carrer de l'Arquitecte Calatrava, 4-6a (46259 Benimàmet), la resolució del recurs ordinari amb el número de referència interna R-117/99.
  
Resolució
  
«Examinat el recurs ordinari formulat pel senyor Fermín Auñón Aroca en la sol·licitud d'ajudes econòmiques directes per a l'adquisició d'un habitatge de protecció oficial acollida a l'expedient número 46/1E/0739/1994/250.
  
Antecedents de fet
  
Primer. El senyor Fermín Auñón Aroca, adquirent d'un habitatge de protecció oficial de règim especial per mitjà de contracte de compravenda de data 6 de novembre de 1997, presentà en el Servei Territorial d'Arquitectura i Habitatge de València el dia 14 de gener de 1998 una sol·licitud de visat de contracte i ajudes econòmiques directes per a l'adquisició de l'habitatge de protecció oficial.
  
Segon. A la vista de l'expedient, el cap del servei territorial, en data 10 de febrer de 1998, dictà una resolució de concessió de visat i de subsidiació del tipus d'interés del préstec qualificat, en virtut de la qual concedeix a la part sol·licitant un tipus d'interés inicial del 5,00%.
  
Tercer. Contra l'esmentada resolució interposà un recurs el senyor Fermín Auñón Aroca, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
I. Aquesta direcció general és competent per a la resolució d'aquest recurs ordinari, tant pel que disposen els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAPPAC), així com pel que estableix el Decret 32/1998, de 31 de març, del Govern Valencià.
  
II. El que disposen els articles 107, 110, 114, 115, 116 i 117, de la LRJAPPAC, quant a l'admissió i tramitació del recurs ordinari.
  
III. En la comunicació que s'annexa a la resolució de concessió de visat i de subsidiació del tipus d'interés del préstec qualificat (VPO 510), es comunica als interessats, a títol merament informatiu, les subvencions que els correspondran en el cas de mantenir els requisits i condicions que acredita, i assenyala aquesta comunicació, en l'últim paràgraf, que «aquesta comunicació informativa no es pot recórrer». És a dir, la resolució de visat i de subsidiació és objecte de recurs, tal com expressament s'assenyala en aquesta, no obstant això, la mera comunicació de les subvencions que li poden correspondre a la part interessada no és susceptible de ser recorreguda, ja que no és una resolució, sinó una mera comunicació, i la part interessada ha d'esperar la resolució de les subvencions sol·licitades, la qual sí que serà susceptible de recurs, i és aleshores el moment d'interposar-lo, si així interessa a les parts.
  
IV. Així mateix, i independentment del que s'ha dit abans, si l'escrit de recurs s'haguera interposat contra la resolució de visat i subsidiació del tipus d'interés, estaria interposat fora del termini d'un mes comptador des de l'endemà d'haver rebut l'esmentada resolució, d'acord amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en haver-se rebut l'esmentada resolució per la part interessada en data 18 de febrer de 1998 i haver-se interposat l'escrit de recurs en data 4 de febrer de 1999, fet pel qual igualment s'hauria declarat inadmissible.
  
V. Interessa a aquest òrgan assenyalar que, revisat aquest expedient, hi consta que la seua sol·licitud de visat de contracte i finançament qualificada fou formalitzada en data 14 de gener de 1998, i no amb anterioritat al 31 de desembre de 1996 com assenyala la part recurrent, la qual cosa se li informa a efectes de la possible futura interposició de recurs basat en aquesta qüestió.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Declarar inadmissible el recurs formulat pel senyor Fermín Auñón Aroca contra la Resolució del Servei Territorial d'Arquitectura i Habitatge de València, de data 10 de febrer de 1998, que queda ferma.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 20 de maig de 1999.- El director general d'Arquitectura i Habitatge: José María García Zarco.»